Դինար (քաղաք)

Դինար (ֆրանսերեն՝ Dinard), համայնք Ֆրանսիայի հյուսիսարևմտյան մասում՝ Բրետան երկրամասի Իլ և Վիլեն դեպարտամենտի Սեն Մալոյի շրջանի Սեն Մալո-2 կանտոնում։ Ընկած է Ռանսի գետաբերանի մերձակայքում՝ Լա Մանշի ափի այն հատվածում, որը հայտնի է Զմրուխտե ափ անվանումով (ֆրանսերեն՝ Côte d’Émeraude), երկրի մայրաքաղաք Փարիզից մոտավորապես 330 կիլոմետր դեպի արևմուտք, դեպարտամենտի վարչական կենտրոնից՝ Ռեն քաղաքից 65 կիլոմետր դեպի հարավ-արևմուտք։ Դինարի դիմաց՝ Ռանս գետի հակառակ ափին ընկած է Սեն Մալո քաղաքը։ Զբաղեցնում է քառակուսի կիլոմետր տարածք։ 2011 թվականի տվյալներով բնակչության թվաքանակը եղել է 10 230, 2018 թվականի տվյալներով՝ 10 181: Դինարը համբավավոր ծովափնյա առողջարանային քաղաք է Ատլանտյան օվկիանոսի ափին։ Ժողովրդագրություն Բնակչության թվաքանակի փոփոխությունները. Պատմություն Դինարը ծովափնյա ոչ մեծ ավան էր մինչև XIX դարի կեսերը, երբ այստեղ եկավ ամերիկացի հարուստ ձեռներեց Ուիլյամ Ֆաբերը։ Տպավորված շրջակայքի և հատկապես ծովափի գեղատեսիլ բնությամբ՝ նա այստեղ մի քանի վիլլա կառուցեց ու վաճառեց իր անգլիացի ծանոթներին։ Համեմատաբար կարճ ժամանակ անց Դինարը մեծ համբավ ձեռք բերեց Եվրոպայի ու Ամերիկայի արիստոկրատական ու բոհեմական միջավայրերում. իրենց հանգիստն այստեղ անցկացնելու էին գալիս և շարունակում են գալ անվանի բազմաթիվ մարդիկ, նրանց թվում՝ նաև անգլիացի թագակիր անձինք։ Դինարը համարվում է ամենաբարձրակարգ առողջավայրերից մեկը Լա Մանշի ֆրանսիական ափին՝ ձեռք բերելով Ֆրանսիայի ամենաանգլիական առողջարանի համբավ։ Այստեղ արդեն իսկ կառուցված են շուրջ 410 վիլլա և մի ամբողջ շարք շքեղ հյուրանոցներ։ Կլիմա Դինարի կլիմայական պայմանների վրա մեծ ազդեցություն է գործում Գոլֆսթրիմը. օվկիանոսային այդ տաք հոսանքի շնորհիվ այստեղ կլիման մի քանի աստիճանով տաք է՝ շրջակա վայրերի համեմատ։ Աճում են նույնիսկ արևադարձային արմավենիներ և տարաշխարհիկ այլ բույսեր, որոնք սփռված են ծովեզրով մեկ և Promenade du Clair de Lune ճեմուղու երկայնքով։ Քույր քաղաքներ Նյուքվեյ, Անգլիա Շտառնբերգ, Գերմանիա Մշակույթ Սկսած 1990 թվականից՝ Դինարում ամեն տարի անց է կացվում բրիտանական կինոյի փառատոն։ Անվանի դինարցիներ Կապիտան Ֆիլիպ Քոենիգսվերթեր - ֆրանսիական Դիմադրության մարտիկ, Պատվո լեգեոնի շքանշանի ասպետ, ում նացիստները մահապատժի են ենթարկել. ծնվել է Դինարում, 1918 թ. Վիրջինյա դ'Ալբեր-Լեյք - ֆրանսիական Դիմադրության մարտիկ Ռոբերտ Սերվիս – շոտլանդացի գրող, կլոնդայկյան հանրահայտ ոսկու տենդի մասին երկերի հեղինակ. 1913-1929 թվականներին ձմեռներն անց է կացրել Դինարում Պատկերասրահ Ծանոթագրություններ Արտաքին հղումներ Համայնքի պաշտոնական կայքէջը (fr) Dinard's homepage (fr) Amis de Dinard Saint-Enogat, association for the protection of the site and of the environment of Dinard (fr) Unofficial Guide to the Dinard Airport Արխիվացված 2008-12-18 Wayback Machine (en) Национальный институт статистики Результаты муниципальных выборов 2020 года